CELEX: 62013CN0014
Language: sk
Date: 2013-01-10 00:00:00
Title: Vec C-14/13: Návrh na začatie prejudiciálneho konania, ktorý podal Administrativen săd Sofija-grad (Bulharsko) 10. januára 2013 — Gena Ivanova Čolakova/Osmo rajonno upravlenie pri Stolična direkcija na vătrešnite raboti

16.3.2013   
            
            
               SK
            
            
               Úradný vestník Európskej únie
            
            
               C 79/9
            
         Návrh na začatie prejudiciálneho konania, ktorý podal Administrativen săd Sofija-grad (Bulharsko) 10. januára 2013 — Gena Ivanova Čolakova/Osmo rajonno upravlenie pri Stolična direkcija na vătrešnite raboti
   (Vec C-14/13)
   2013/C 79/16
   Jazyk konania: bulharčina
   
      Vnútroštátny súd, ktorý podal návrh na začatie prejudiciálneho konania
   
   Administrativen săd Sofija-grad
   
      Účastníci konania pred vnútroštátnym súdom
   
   
      Žalobkyňa: Gena Ivanova Čolakova
   
      Žalovaný: Osmo rajonno upravlenie pri Stolična direkcija na vătrešnite raboti
   
      Prejudiciálne otázky
   
   
               1.
            
            
               Má sa článok 21 ods. 1 Zmluvy o fungovaní Európskej únie v spojení s jej článkami 67 a 72 a pri zohľadnení obmedzení voľného pohybu občanov Únie na území členských štátov, ktoré sú na základe platného práva Európskej únie prípustné, vykladať v tom zmysle, že nebráni takému vnútroštátnemu právnemu predpisu členského štátu, o aký ide v konaní vo veci samej, a to článku 63 ods. 1 bodu 5 Zakon za ministerstvoto na vătrešnite raboti (zákon o ministerstve vnútra), podľa ktorého sú policajné orgány oprávnené nariadiť zadržanie príslušníka členského štátu až na dobu 24 hodín, na účel zistenia jeho totožnosti prostredníctvom kontroly, ktorý sa neodvoláva na niektorý v tomto členskom štáte zákonom upravený dôvod vykonania kontroly policajným orgánom na účel zistenia totožnosti a ani sa výslovne neodvoláva na odhaľovanie alebo predchádzanie trestnej činnosti, páchania priestupkov, udržiavanie verejného poriadku, alebo zabezpečovanie vnútornej bezpečnosti?
            
         
               2.
            
            
               Vyplýva z článku 52 ods. 1 Charty základných práv Európskej únie vykladaného ako obmedzenie práva vyplývajúceho z článku 6 a článku 45 ods. 1 Charty a v súlade so zásadou Únie týkajúcou sa ochrany pred svojvoľným alebo neprimeraným zásahom do osobnej slobody fyzických osôb, že vnútroštátny právny predpis, o aký ide v konaní vo veci samej, a to článok 63 ods. 1 bod 5 Zakon za ministerstvoto na vătrešnite raboti o možnosti zadržať osobu policajnými orgánmi až na 24 hodín — v prípade, že sa jej totožnosť nedá zistiť prostredníctvom zákonom upravených spôsobov — môže byť uplatnený, pričom je toto zadržanie prípustné za týchto podmienok:
            
         
               3.
            
            
               
                           a)
                        
                        
                           v prípadoch, keď sa totožnosť nedá zistiť preukazom totožnosti, prostredníctvom inej osoby so zistenou totožnosťou alebo iným spoľahlivým spôsobom, závisí nariadenie tohto opatrenia od úvahy policajných orgánov;
                        
                     
                           b)
                        
                        
                           predpis neupravuje posúdenie potreby zistenia totožnosti; taktiež neupravuje posúdenie správania sa danej osoby alebo otázky, či je pri zohľadnení konkrétnych okolností potrebný výkon nejakého zákonom upraveného oprávnenia policajných orgánov;
                        
                     
                           c)
                        
                        
                           zisťovanie totožnosti sa netýka výslovne prípadov, v ktorých zákon pripúšťa vykonať opatrenie na zistenie totožnosti osoby; zistenie totožnosti je možné aj prostredníctvom jednoduchej rešerše v informačnom systéme alebo iným spoľahlivým spôsobom, ktorý sa nezakladá na uvedených opatreniach na zistenie totožnosti;
                        
                     
                           d)
                        
                        
                           súdne preskúmanie oprávneného uplatnenia uvedeného právneho predpisu sa uskutočňuje len pri splnení podmienok v ňom upravených, pretože je uplatnenie uvedeného oprávnenia vecou voľnej úvahy?